Miss Bolivia (abeslaria)

**Maria Paz Ferreyra** (Buenos Aires, 1976ko apirilaren 1a), **Miss Bolivia** izenez ezaguna, argentinar kantari, konpositore, psikologo, DJ eta ekoizlea da. Musikagile gisa, cumbia, hip-hop, dance, cumbia villera eta reggae estiloak uztartzen ditu. Bere obran, letrek protesta edukiak dituzte.

## Biografia 
Buenos Aires hirian jaio zen. Musikaren munduan murgildu aurretik, psikologia ikasi zuen, Buenos Aireseko Unibertsitatean (UBA). Diru-sarrera onak bazituen ere, lanbidea utzi eta kantuak idazteari ekin zion. Bere , Villa del Parque auzoko *Bolivia* kalean bizi izan zen oso gaztetatik, eta haren omenez hartu zuen bere ezizena, "Miss Bolivia".

Ferreyrak bisexuala dela aldarrikatzen du, eta Giza Eskubideen aktibismoarekin oso lotua. Halaber, marihuana legeztatzearen eta abortuaren alde dago, baita maputxeen borrokaren alde ere, jatorrizko herri haien lurraldeak berreskuratzeko xedez.

## Ibilbidea 
eskuinera|thumb|Miss Bolivia 2020ko martxoan, Villa Martenillin.
Ferreyrak 2008ko hasieran ekin zion bere ibilbide artistikoari. 2011n, *pirata* EP kaleratu ondoren, estudioko bere lehen material diskografikoa argitaratu zuen, *Alhaja* izenekoa, eta Argentina osoan, Europan eta Latinoamerikan egin zituen aurkezpenak. Material horretatik nabarmentzekoak dira *Jalame la tanga* eta *Alta yama*, zeintzuek arrakasta izan baitzuten.

2013ko urrian, *Miau* izeneko bere bigarren diskoa kaleratu zuen, hamabi kantuz osatua eta Sony Music zigiluak kaleratua. Disko hartatik, *Tomate el palo* singlea atera zen, Leo García kantautorearekin batera abestua, eta berehala izan zuen arrakasta salmentetan. Halaber, Mimi Maurak, Pocho La Panterak eta Shazalakazook ere parte hartu zuten disko hartan. 2014. urte osoan, Argentinan zehar aurkezpenak egin zituen, eta Uruguai, Brasil eta Mexiko bisitatu. *Tan distintos*, *Menea* eta *Bien warrior* singleak ere arrakastatsuak suertatu ziren. Horiez gain, *Rap para las madres* ere disko horretan dago, bera ere arrakastatsua. *Focus* filmean (2015) agertu zuten, non Will Smith zen aktore.

2017 hasieran, Miss Boliviak *Pantera* izeneko ekoizpen berria kaleratuko zuen, 12 abesti berrirekin eta *Todos tus muertos* diskoko *Gente Que No* abestiaren bertsio batekin. Album hartan, Liliana Herrero, Ale Sergi, Hugo Lobo, Andrea Álvarez, Lito Vitale eta Matando viejas con un fierro ere parte hartu zuten. 2017an zehar, aurkezpenak egin zituen Argentinan zehar, eta Uruguai, Brasil eta Mexiko bisitatu zituen. Album hartatik, *Paren de matarnos* abestia nabarmentzen da, emakumeen eskubideen aldeko borrokako kolektiboek erabili zutena, eta *Haciendo Lio*, Lionel Messi futbolariari eskainitakoa. Gainera, *Maria Maria* abesti arrakastatsua barne hartzen du, Telefek eman zuen *La Leona* telenobela arrakastatsuaren gai nagusia izan zena.

Argentinako musika-zirkuituko eszenatoki ezagunenetan egin izan ditu aurkezpenak; hauetan, besteak beste: Estadio Luna Park, Niceto Club, Ciudad Cultural Konex eta CC Recoleta. Horrez gain, jaialdi hauetan ere parte hartu izan du: Quilmes Rock, Ciudad Emergente, Urban Music Fest, BAFICI eta Trimarchi DG. 2015ean, Argentinako Lollapalooza jaialdian parte hartu zuen.

## Diskografia 
* 2011: *Alhaja*
* 2013: *Miau*
* 2017: *Pantera*

## Legezko abortua 
2018ko maiatzaren 31n, Ferreyra Argentinan abortua legeztatzearen aldeko Nazioaren Kongresuko 15. osoko bilkuran izan zen. Abortuaren aldeko jarrera agertu zuen, eta adierazi zuen berak 1996an abortatu ahal izan zuela, “baliabide ekonomikoak zituelako”. Aitortu zuenez, “Flores auzoan izandako abortu azkarra klase-pribilegioa” izan zen. Eta ondoren aipatu zuen klandestinitatetik eta “kutsu patriarkaleko mitologia erlijiosotik” sortutako “erruaren motxila” kargatu zuela, hala behar ez bazuen ere.

## Erreferentziak 
## Kanpo estekak 
* Rap para las madres